[{"text_idx": "#000000", "text": "blogs in auxilinguas colectata per robot"}, {"text_idx": "#000001", "text": "Nia Hispana linguo havas multa proverbi (refranes) e multi de li esas pri la vetero. Yen ke ni havas pri aprilo tre konocata proverbo:"}, {"text_idx": "#000002", "text": "E yen ke me skribis ica mikra e preske infantala rimo en Ido, nur por amuzar me, inspirita ye ita proverbo:"}, {"text_idx": "#000003", "text": "En aprilo,rakontas ca konsilosen duboprenez via parapluvo."}, {"text_idx": "#000005", "text": "Aresto kau\u0306zis batalon inter rusiaj esperantistoj"}, {"text_idx": "#000010", "text": "La akra konflikto c\u0302irkau\u0306 la temo okazis dum kunveno de Moskva Esperanto-klubo lunde la 24-an de aprilo, kiun c\u0302eestis nau\u0306 personoj. La kunveno komencig\u0302is trankvile per literatura parto, en kiu partoprenis interalie Valentin Melnikov, kiu legis sian satiran versaj\u0302on \u201cPisemismo\u201d."}, {"text_idx": "#000012", "text": "\u201dN. Gudskov, konata pro siaj anarkiista-ekstremista mondkoncepto kaj ne toleranta iun opinion ne koincidan kun la lia, subite furioze atakis min pro mia eldiro pri evidenta kulpo de la akuzito, volis ec\u0302 bati.\u201d"}, {"text_idx": "#000015", "text": "Kiam la afero levig\u0302is dum la klubkunveno en Moskvo, Nikolaj Gudskov\u2013 alia estrarano de Rusia Esperantista Unio, reagis al la vortoj de Valentin Melnikov pri la \u201cevidenta kulpo\u201d de la arestito."}, {"text_idx": "#000016", "text": "\u2013 Mi decidis, ke ne plu endas silente akcepti tiaj\u0302ojn \u2013 felic\u0302e, oni min subtenis, Nikolaj Gudskov klarigas responde al demando de Libera Folio."}, {"text_idx": "#000018", "text": "\u201dLa kriegado de Valentin evidentig\u0302is pli lau\u0306ta, kaj Nikolao decidis apliki \u201cpli konvinkan argumenton\u201d \u2013 la fizikan forton. Li anoncis; \u201cSe vi ne c\u0302esos, mi tuj batos vian muzelon!\u201d. Sed Valentin kredeble ne au\u0306dis la averton: kiam li kriegas, li au\u0306das nur sin mem. Nikolao levig\u0302is, iris al la kontrau\u0306a flanko de la tablo kaj frapis la oponanton. Tiu kompreneble reciprokis.\u201d"}, {"text_idx": "#000019", "text": "Evidente la situacio aspektis perforta, sed s\u0302ajne tamen okazis nur reciproka svingado de pugnoj."}, {"text_idx": "#000020", "text": "\u2013 Mi vere intencis lin bati, sed efektiva bato de nenies flanko okazis, rakontas Nikolaj Gudskov."}, {"text_idx": "#000023", "text": "\u2013 Gudskov jam pli frue insiste (por ne diri histerie) postulis defendi la krimulojn el totalisma sekto \u201cTeorio de felic\u0302o\u201d, kiam ili estis arestitaj kaj lau\u0306leg\u0302e punitaj pro tre gravaj krimoj. Nun la historio tute similas. Li evidente opinias, ke scipovo diri \u201cSaluton \u2013 g\u0302is revido\u201d ebligas al homo ignori c\u0302iujn leg\u0302ojn kaj fari ajnan krimon."}, {"text_idx": "#000025", "text": "\u2013 Samtempe konsideru, ke mi opinias, ke li estas vere talenta persono, kiu faris multon valoran por Esperanto-kulturo. Lia traduko de Onegin estas vere bonega. Sed la talento ne faras la homon eltenebla en certaj cirkonstancoj, diras Nikolaj Guskov."}, {"text_idx": "#000028", "text": "Co esas la fino di La Sorcisto de Oz, ed anke la fino di mea blogo e di mea laboro por Ido. Me lasos ol restar dum plura semani, e pose forigos ol."}, {"text_idx": "#000034", "text": "Jen kie en la mondo trovig\u0302as la g\u0302isnunaj uzantoj de Amikumu."}, {"text_idx": "#000035", "text": "Esperantistoj estas la unuaj uzantoj de la nova aplikaj\u0302o, per kiu eblas trovi proksimajn parolantojn de dezirata lingvo por interrilati kun ili rete au\u0306 eksterrete."}, {"text_idx": "#000037", "text": "La aplikaj\u0302o nun estas dulingva \u2013 en la angla kaj en Esperanto. Per la unua versio tamen eblas serc\u0302i nur parolantojn de Esperanto. Spite tiun limigon, la aplikaj\u0302o furore ekdisvastig\u0302as."}, {"text_idx": "#000039", "text": "Ne eblas precize scii, kiom da homoj jam els\u0302utis la aplikaj\u0302on, li aldonas."}, {"text_idx": "#000040", "text": "\u2013 Bedau\u0306rinde ni nun ne havas tian statistikon pri els\u0302uto. Sed niaj Amikumu-anoj jam komencis komenti pri nia apo en la ap-vendejoj. Ekzemple, en Google Play, jam 64 uzantoj komentis pri Amikumu. Ni esperas ke se vi s\u0302atos Amikumu, vi nepre komentos pri nia apo en via apo-vendejo."}, {"text_idx": "#000041", "text": "Kiu estos la sekva pas\u0302o?"}, {"text_idx": "#000042", "text": "\u2013 Venont-monate Amikumu lau\u0306plane malfermig\u0302os ekster Esperantujo. Ni speciale fokusos pri la plej popularaj lingvoj (krom la angla) en Esperantujo. Kaj ni ankau\u0306 poste tradukos nian apon al kiel eble plej multaj lingvoj poste. Se vi volus helpi, kontaktu min retpos\u0302te!"}, {"text_idx": "#000043", "text": "En la nuna versio uzantoj povas indiki diversajn lingvojn kiujn ili parolas, sed eblas vidi nur la cent plej proksimajn parolantojn de Esperanto. En postaj versioj oni povos elekti serc\u0302i ankau\u0306 parolantojn de aliaj lingvoj, kaj supozeble aldonig\u0302os pliaj manieroj rafini la serc\u0302on."}, {"text_idx": "#000044", "text": "Kiam oni trovis homon kiun oni volas kontakti, eblas fari tion per la enkonstruita tekstmesag\u0302ilo de Amikumu."}, {"text_idx": "#000045", "text": "TEJO sen bug\u0302eto \u201cpro sabotado de UEA\u201d"}, {"text_idx": "#000047", "text": "La c\u0302efa decida organo de TEJO, la komitato, kunvenis dum la Internacia Junulara Forumo okazinta en Italio dum la paska semajnfino. Krom la dau\u0306re ne ekzistanta financa raporto, g\u0302is la lasta momento mankis ankau\u0306 tagordo por la kunsido."}, {"text_idx": "#000048", "text": "La unua punkto de la tagordo, kiu fine estis afis\u0302ita en la komitata diskutejo, estis \u201craciigi la estraranecan periodon al la vivo de junuloj\u201d. Pli simple dirite temis pri tio, ke oni mallongigu la oficperiodon de la estraranoj de du jaroj al unu."}, {"text_idx": "#000052", "text": "En aparta punkto de la tagordo estis traktitaj la \u201crilatoj inter TEJO kaj CO\u201d."}, {"text_idx": "#000054", "text": "La prezidanto de TEJO, Michael Boris Mandirola, ne kontrau\u0306diris, sed aldonis, ke la prezidanto de UEA, Mark Fettes, havas la \u201csaman sintenon\u201d al TEJO kiel la g\u0302enerala direktoro. Dum baldau\u0306a kunsido de la estraro de UEA Mandirola kiel reprezentanto de TEJO promesis levi la temon pri la kunlaborproblemoj."}, {"text_idx": "#000061", "text": "Lau\u0306 akuzo li sub la kas\u0302nomo \u201cAjrat Bas\u0302irov\u201d en la socia reto Vkontakte instigis manifestaciantojn porti al la Rug\u0302a Placo \u201cc\u0302ifonojn, botelojn, benzinon, terebinton kaj s\u0302au\u0306mplaston\u201d."}, {"text_idx": "#000062", "text": "Dmitrij Bogatov, kiu laboras kiel instruisto de matematiko c\u0302e Moskva Universitato de Financo kaj Juro, komplete neas sian kulpon. Lau\u0306 lia advokatoj la alvokoj sub la nomo de \u201cAjrat Bas\u0302irov\u201d estis publikigitaj el pluraj IP-adresoj, el kiuj nur unu estas tiu de la log\u0302ejo de la akuzato. Aldone la publikigoj sub tiu nomo dau\u0306ris ankau\u0306 post la aresto de Dmitrij Bogatov."}, {"text_idx": "#000063", "text": "Lau\u0306 la advokatoj de Bogatov, li same kiel \u201cAjrat Bas\u0302irov\u201d estas uzanto de la sistemo Tor, kiu permesas anoniman aliron al la reto. Bogatov s\u0302ajne havis en sia hejma servilo elirnodon de Tor, tra kiu la anonimulo \u201cAjrat Bas\u0302irov\u201d dufoje aliris la reton por skribi siajn alvokojn."}, {"text_idx": "#000064", "text": "Kiam la sistemo Tor estas uzata, eblas spuri el multaj nodoj nur la lastan, tra kiu anonima uzanto aliras la reton. Entute la sistemo Tor havas proksimume sep mil nodojn, el kiuj iom malpli ol mil estas tiel nomataj elirnodoj, tra kiu la sistemo ligig\u0302as al la malferma reto. C\u0302i-kaze la elirnodo povis tute hazarde esti tiu en la servilo de Bogatov. Ec\u0302 se la alvokoj s\u0302ajnis veni el lia servilo, ili do ne nepre estis skribitaj de li."}, {"text_idx": "#000068", "text": "En intervjuo de la retejo Meduza la patrino de Dmitrij Bogdanov opiniis, ke la akuzoj estas absurdaj:"}, {"text_idx": "#000069", "text": "\u2013 Li ja ne ofendus ec\u0302 kateton, kial alvokoj al publika malordo? Li kaj lia edzino, s\u0302i estas genetika biologo, ili jam de pluraj jaroj mang\u0302as nenion mortigitan. Ili ludas s\u0302akon, ili lernis Esperanton en tri monatoj kaj intencis veturi al internacia kongreso."}, {"text_idx": "#000071", "text": "La estrara deklaro j\u0302us aperinta en la revuo Esperanto signifas, ke le revuo ne plu bezonos intervjuotojn, opinias Nikola Ras\u030cic\u0301: \u201cLa estraro mem povas plenigi la intervjuojn per la g\u0302ustaj sintenoj, per la oficialaj veroj... kiuj ne g\u0302enas fidelajn membrojn kaj kunlaborantojn.\u201d"}, {"text_idx": "#000073", "text": "En la marta numero de la sama revuo, aperinta post la eksigo de Attila Kasza\u0301s kaj redaktita de Stefan MacGill, aperis \u201cEstrara pardonpeto\u201d pri la enhavo de la intervjuo kun Camacho. La pardonpeto, lau\u0306 kiu la estraro unuflanke \u201csubtenas la liberan esprimadon de opinioj\u201d sed aliflanke postulas, ke la esprimataj opinioj estu \u201ckonstruaj kaj respektemaj\u201d, mirigis multajn legantojn de la revuo."}, {"text_idx": "#000075", "text": "Antau\u0306e mi malpaciencis kiam venos la revuo. Nun mi jam timas ke g\u0302i venos."}, {"text_idx": "#000076", "text": "Revuo Esperanto, la oficiala organo de UEA, en sia marta numero de 2017 aperigis kuriozan oficialan anoncon, per kiu la estraro pardonpetas pro opinioj esprimitaj en interjvuo de homo kiu ne estas estrarano, sed libera sendependa individuo kun propraj opinioj, kiel kutime c\u0302e intervjuitoj. La estraro evidente kredas ke g\u0302i devus ial respondeci pro diversaj opinioj de \u201csiaj\u201d intervjuitoj."}, {"text_idx": "#000077", "text": "La Estraro de UEA pardonpetas al tiuj niaj membroj, kiujn ofendis kelkaj vortoj kaj esprimoj uzitaj de nia intervjuito Jorge Camacho en la novembra numero. Kvankam ni ja subtenas la liberan esprimadon de opinioj, kontribuoj al nia revuo estu konstruaj kaj respektemaj, ankau\u0306 kiam temas pri kritiko. La intervjuo ne spegulas la sintenton de la Asocio, kaj ni sincere bedau\u0306ras la eventualan g\u0302enon al la koncernatoj, niaj fidelaj membroj kaj kunlaborantoj. (Bv. noti la imperativon \u2018estu\u2019)."}, {"text_idx": "#000078", "text": "Postskribe oni direktas la legantojn kvar pag\u0302ojn for, al la deklaro de la jug\u0302komisiono de la premio \u201cAntoni Grabowski\u201d, kiu atribuis premion al la libro Historio de la esperanta literaturo de Carlo Minnaja kaj Giorgio Silfer, al kiu rilatas la opinio de Camacho. Pliajn 13 pag\u0302ojn poste aperas recenzo de la sama verko el la plumo de Suso Moinhos. (Iom kaosa trakto de la sama temo en tiu numero, do)."}, {"text_idx": "#000079", "text": "Pri tio, do, temas. \u201cIlia\u201d intervjuito Jorge Camacho esprimis sian opinion (ja klare kaj rekte, kiel Camacho jam kutimas) pri tiu libro, pri kiu la \u201cAsocio\u201d evidente havas alian sintenon. Tio do estas lia peko. Kio precize estas la du opinioj ne vere gravas, kvankam notindas ke ni ja konas la opinion de Camacho, sed ne tiun de la \u201cAsocio\u201d kaj ne klaras kiel \u201cAsocio\u201d povas havi opinion."}, {"text_idx": "#000080", "text": "La Camacha opinio ne spegulas (tiele!) la opinion de la asocio, kio implicas ke intervjuoj kvazau\u0306 ja devus speguli la sintenton de la asocio, kaj ke la estraro, nome de la asocio, ec\u0302 havas sintenon pri kiu ajn libro, au\u0306 kio ajn pri kio intervjuatoj povus opinii. Ne estas ankau\u0306 klare kiam, kiel kaj kial la asocio alprenis la sintenon pri kiu la estraro parolas. Mi volonte vidus iun protokolon pri tiu bizara sintenalpreno."}, {"text_idx": "#000081", "text": "Mi naive pensis ke c\u0302iu ja rajtas esprimi opiniojn, precipe pri libroj, des pli renoma verkisto kiel Camacho. La aliaj rajtas havi opiniojn pri liaj opinioj. Camacho ja konscias kaj kutimas ke li mem prenas respondecon por siaj eldiroj. Li nur ne konsciis ke la estraro povas elekti por li la g\u0302ustajn vortojn kaj esprimojn."}, {"text_idx": "#000082", "text": "Tio ne estas la kutimaj reguloj en demokratiaj sistemoj. Ne estas vere kutime ke estraro prenas al si taskon de librorecenzanto kaj oficiale sintenas pri iu libro, kio devus resti afero de faka au\u0306 persona prijug\u0302o. Ec\u0302 pli strangas ke la estraro komentas opinion de konata verkisto, do iu principe kompetenta pri la temo. Ankorau\u0306 pli strange se la estraro mem ne diras kio estas g\u0302ia precipa sinteno pri la koncerna libro, se g\u0302i jam transprenis la malnecesan taskon jug\u0302i pri io tia."}, {"text_idx": "#000083", "text": "La estrara pardonpeto, bedau\u0306rinde, lasas anonci ion timigan. Estas normale ke en intervjuoj homoj esprimu individuajn opiniojn, pri kiuj klare ne povas respondeci la redakcio de la revuo au\u0306 ec\u0302 la estraro, kies organo g\u0302i estas. Estus, ekzemple, absurde se New York Times devus respondeci pri la vortoj de Lady Gaga, kiujn s\u0302i donis en iu intervjuo. Estus ec\u0302 pli strange se la redakcio prenus oficialan starpunkton pri iu muzikaj\u0302o. Sed ec\u0302 pli absurdas se la redakcio donas al \u201csiaj\u201d intervjuitoj instrukciojn kiel ili devas esprimi sian \u201cliberan\u201d opinion (ekzemple konstrue kaj respekteme, nekrude, ec\u0302 se kritike)."}, {"text_idx": "#000086", "text": "Estas absurde pensi ke la estraro entute povus respondeci pri opinioj de \u201csiaj\u201d intervjuitoj. Tio estas klara ec\u0302 al analfabetoj pri j\u0302urnalismo kaj demokratio. Ke la estraro provas limigi la rajton je libera esprimado de opinioj, doni instrukciojn kiel fari tion, ne apartenas al demokrataj praktikoj kaj simple ne rajtus okazi. La estraro c\u0302i-foje fakte deklaris:"}, {"text_idx": "#000089", "text": "Mi ne certas ke tasko de la estraro de iu demokrata moderna asocio estas havi sintenon pri iu ajn verko, precipe ne (pri) literatura. G\u0302i fakte transprenis la rolon de universala recenzanto. Ekde nun simple ne havas sencon recenzi au\u0306 opinii pri kio ajn, ne havas sencon sin esprimi. Apenau\u0306 havas sencon paroli Esperanton tiam, krom se oni unue konsultig\u0302as kun la estraro pri la demando kio decas kaj kio permesitas. Estas do klare ke intervuoj kiuj spegulos la sintenon de la estraro c\u0302iam senprobleme aperos. Do, la estraro anoncis cenzuradon kaj ec\u0302 donis instrukciojn kiel praktiki la memcenzuron."}, {"text_idx": "#000090", "text": "La unuajn tridek jarojn dum mia vivo mi log\u0302is en socia sistemo kie la gazetaro precize tiel funkciis. Kritiko estis permesita nur se g\u0302i estis \u201ckonstrua\u201d kaj aprobita de la au\u0306toritatoj. Kio estas \u201ckonstrua\u201d kaj \u201crespektema\u201d, tion kompreneble decidas la au\u0306toritatoj. Ofte oni senpostenigis redaktorojn kiuj aperigis opiniojn de diversaj intervjuitoj kiuj ne plac\u0302is al la gvidantoj. La redakcio respondecis al la Estraro (de la Partio) au\u0306 al la Politburoo. La Estrara noto estas nenio alia ol tio. La Politburoo nun farig\u0302as la recenza au\u0306toritato. Miaj haroj hirtig\u0302as!"}, {"text_idx": "#000091", "text": "Tamen, tio ne estas tiom terura. Nome, povas esti ec\u0302 pli terure. Sur la pag\u0302o 55 oni aperigas la (s\u0302ajne oficialan) deklaron de la jug\u0302komisiono de Fondaj\u0302o Antoni Grabowski (U. Lins, I. Ertl, S. Chengtai) pri la opinio de Jorge Camacho, kiu degnis havi alian opinion (krudan, lau\u0306 ili). Tio do estas la oficiala vero pri tiu libro. La Deklaro diras ke ne ekzistas pli bona historio de la Esperanto-literaturo, kaj ke tio devus okazi por ke oni povu \u201cpravigi la krudan opinion de Jorge Camacho\u201d."}, {"text_idx": "#000092", "text": "Tio sonas iom pli bone: krudaj opinioj estas en ordo nur kiam ekzistas pli bona komparobjekto! Jen pliaj instrukcioj kiel trovi la propran liberan opinion! Jen ankau\u0306 libera kaj oficiala sugesto kiu estas \u201cla plej bona libro\u201d. Kompreneble estas diversaj kaj pluraj opinioj pri tio kio estas bona au\u0306 la plej bona, sed estas maltrankvilige kiam tio venas de iu oficiala au\u0306toritato. Kaj la fakto ke iu libro estas la sola de sia speco ne devus sufic\u0302i por protekti g\u0302in de diversaj kritikoj au\u0306 komentoj."}, {"text_idx": "#000093", "text": "Per tio oni forprenas ajnan rajton prezenti kian ajn sintenon malsaman ol tiu kiun atingis la komisiono (post matura pripensado). Tio des pli validas por situacio kiam ekzistos ec\u0302 pli bona libro. Tiam oni okupig\u0302u pri la bona, kaj ne pri la malbona libro! Kaj kiam ekzistas nur unu libro, ne vere necesas \u201cmatura pripensado\u201d. C\u0302iukaze, denove tre kurioza kriterio por librokritiko."}, {"text_idx": "#000095", "text": "Mi esperas ke la estraro sincere bedau\u0306ros sian pardonpeton kaj komprenos ke tiaj klare stalinismaj intervenoj prezentas g\u0302enon al aliaj fidelaj membroj kaj kunlaborantoj, kiuj preferas liberan spacon por personaj opinioj kaj rifuzas cenzuron. Koncerne la jug\u0302komisionon, g\u0302i evidente miskomprenis sian rolon kaj devus refoje mature pripensi sian deklaron. Jorge Camacho rajtas havi ec\u0302 krudajn opiniojn, senkonsidere de iliaj kriterioj."}, {"text_idx": "#000104", "text": "\u2013 Same pasintmonate ni sukcese debutigis nian retejon en dek du lingvoj. Tio ne povas realig\u0302i sen la helpo de niaj lingvoambasadoroj. Se oni volus farig\u0302i ambasadoro de sia lingvo, kontaktu nin. Krome ni oficiale registras la firmaon (en Au\u0306stralio) kaj plene tradukis c\u0302iujn jurajn dokumentojn al Esperanto, c\u0302ar Esperanto estas nia labora lingvo. Tio kau\u0306zis multe da amuzo por nia advokato!"}, {"text_idx": "#000105", "text": "La provversion de via aplikaj\u0302o uzas proksimume 350 homoj diversloke en la mondo, kaj ili c\u0302iuj estas esperantistoj. Kie trovig\u0302as la plej multaj testantoj? Kial ili c\u0302iuj estas esperantlingvanoj, kvankam via aplikaj\u0302o celas atingi ankau\u0306 aliajn komunumojn?"}, {"text_idx": "#000107", "text": "\u2013 Nuntempe c\u0302iuj 350 testantoj estas esperantistoj, kiuj log\u0302as tre dise tra la tuta mondo. Lau\u0306 niaj statikistoj, la plej multaj testantoj trovig\u0302as en okcidenta Eu\u0306ropo. Esperantistoj kaj esperantaj organizoj estas niaj c\u0302efaj subtenantoj. C\u0302iuj teamanoj en Amikumu estas esperantistoj, ni laboras kaj komunikas c\u0302iutage per la zamenhofa lingvo. Unuvorte, esperantistoj estas nia kerna uzantaro kaj subtenantaro. Estonte, kiam Amikumu sukcesos en Esperantujo, pri kio mi ne dubas, ni malfermig\u0302os por alilingvanoj. Ni kredas, ke tiam Esperantujo multe profitos pro Amikumu."}, {"text_idx": "#000108", "text": "Eble vi povus rakonti iom pri la spertoj de la testantoj? Kiajn s\u0302ang\u0302ojn vi faras antau\u0306 la publikigo de la preta aplikaj\u0302o?"}, {"text_idx": "#000113", "text": "\u2013 La c\u0302efaj funkcioj jam estas pretaj. Oni povas trovi proksimajn esperantistojn. C\u0302ar ni estas ankorau\u0306 en la beta-testfazo kaj ni ne volas tro multe da testantoj nun, kompreneble la problemo de manko de proksimaj esperantistoj por spontanea rendevuo ekzistas. Kaj oni ankau\u0306 povas aldoni lingvojn al sia profilo por ke aliuloj apude vidu kiajn lingvojn oni scipovas au\u0306 lernas. Post la oficiala lanc\u0302o, ni decidos lau\u0306 statistiko, kiu estos la sekvanta lingvo post Esperanto. Iom post iom, ni tradukos la interfacon al kiel eble plej multe da lingvoj."}, {"text_idx": "#000114", "text": "\u2013 Krome, ni ebligos al Amikumanoj krei eventojn kaj lokajn grupojn; meti pinglojn sur mapon en la apo mem, kaj poste oni povos ec\u0302 trovi homojn, kiuj havas la samajn s\u0302atokupojn apude (ne nur lingvojn). Tamen, tio estas longdau\u0306ra plano tro for en la estonteco. Ni c\u0302iuj teamanoj esperas renkonti vin en Amikumu. Ni Amikumu kune, espere kaj Esperante."}, {"text_idx": "#000115", "text": "Amikumu helpos trovi proksimajn esperantistojn"}, {"text_idx": "#000118", "text": "La elekta reklamo de Osmo Buller en la loka gazeto."}, {"text_idx": "#000123", "text": "Kiajn celojn vi akcentis dum via elektokampanjo?"}, {"text_idx": "#000124", "text": "\u2013 Mi ne multe kampanjis, c\u0302ar mi revenis al Taivalkoski mallonge antau\u0306 la elektoj. Mi tamen kredis, ke mi plu estas sufic\u0302e konata kaj gajnus belan kvanton da voc\u0302oj, ec\u0302 se mi ne estis certa, ke ili sufic\u0302us por elektig\u0302o. Mia kampanjo limig\u0302is preskau\u0306 nur al gazetanoncoj, cetere la plej elegantaj inter c\u0302iuj, dank\u2019 al Francisco Veuthey, kiu dezajnis ilin. Mia propra slogano estis \u201cSperto trans limoj por la bono de Taivalkoski\u201d, per kiu mi evidente celis mian 26-jaran sperton c\u0302e UEA, kiun mi volas disponigi por mia hejmloko. Krome mi kompreneble diskonigis la la tutlandajn celojn de la partio, precipe kontrau\u0306staron al la registara plano pri reformo de socialaj kaj prisanaj servoj, kiuj estus tre damag\u0302aj precipe al homoj en foraj kaj malmulte log\u0302ataj lokoj."}, {"text_idx": "#000128", "text": "\u2013 Vers\u0302ajne g\u0302i ne rekte influis mian elektig\u0302on, c\u0302ar mi estis konata jam de longe. En mia kampanjo Esperanto ja rolis almenau\u0306 tiel, ke c\u0302iufoje, kiam mi devis prezenti min al la publiko, mi rakontis pri mia laboro c\u0302e UEA. Eble kelkaj donis sian voc\u0302on al mi g\u0302uste pro mia internacia sperto, c\u0302ar tiurilate mi elstaris inter c\u0302iuj kandidatoj, kaj en la nuna mondo tiu aspekto gravas."}, {"text_idx": "#000129", "text": "C\u0302u vi sukcesos ion realigi kiel la sola reprezentanto de via partio?"}, {"text_idx": "#000130", "text": "\u2013 Pri tio mi optimismas, c\u0302ar mi havas bonajn personajn rilatojn kun reprezentantoj de aliaj partioj, kelkajn el kiuj mi konas ekde mia infanag\u0302o. Unu el ili, kiu krome sidas en la landa parlamento, estis mia samklasano kaj kelkfoje ec\u0302 publike esprimis sian g\u0302ojon pri mia kandidatig\u0302o, kvankam niaj politikaj koloroj estas malsamaj. Verdire, miaj novaj gekolegoj ankau\u0306 estas seriozaj homoj kaj tial sendube pli facile persvadeblaj per argumentoj ol ekzemple estraranoj de UEA."}, {"text_idx": "#000131", "text": "C\u0302u vi planas nenian aktivadon en la Esperanto-movado?"}, {"text_idx": "#000133", "text": "La plej fama persono kun fono en Taivalkoski estis la popularega verkisto Kalle Pa\u0308a\u0308talo, kies romanegoj en Finnlando estas presataj en enormaj eldonkvantoj. C\u0302u vi ne planas traduki ion el liaj verkoj?"}, {"text_idx": "#000134", "text": "\u2013 Traduki Pa\u0308a\u0308talo estas fortimiga defio, c\u0302ar lia lingvaj\u0302o estas tiel bunta kaj specifa. Kvankam mi scipovas kaj ec\u0302 uzas la saman dialekton, mi havas nek tempon nek kurag\u0302on provi esperantigi iun ajn el liaj dikaj romanoj. Eble mi ja povus elekti kelkajn memstarajn fragmentojn, c\u0302e kiuj la lingvaj\u0302o ne tro gravas, sed tio c\u0302i ne estas promeso!"}]